Euskal Herriko uren banalerroa

Euskal Herriko uren banalerroak bi isurialde banatzen dituen uren banalerroa da, hego/ipar banaketa nahiko garbi batekin: Kantauriko isurialdea eta Mediterraneoko isurialdea. Horrek esan nahi du euskal ibaietako batzuk, eta haien arroetako urak, Atlantikoan itsasoratzen direla eta beste batzuk, berriz, Mediterraneoan.

Bizkaia, Gipuzkoa, Lapurdi, Nafarroa Beherea eta Zuberoa osorik geratzen dira Kantauriko isurialdean. Banalerrotik hegoaldera, Arabako eta Nafarroa Garaiko zatirik handienak, baina ez guztiak.

Euskal Herriko uren banalerroa markatzen duten mendikate eta puntu orografiko nagusiak honako hauek dira: Gorobel mendilerroa, Gorbeia, Anboto, Elgeako mendilerroa, Aizkorri, Etzegarate, Aralar, Azpirozko mendatea, Uitzi mendatea, Belate, Saioa mendilerroa, Okoroko mendilerroa, Ibañeta eta Pirinioetako mendiak.

GR-12 natura-ibilbidea banalerrotik doa hain zuzen ere.

 Erreferentziak 

 Ikus, gainera 
 Kantauriko isurialdea
 Mediterraneoko isurialdea
 Euskal Herriko ibaiak

 Kanpo estekak 

Kategoria:Euskal Herriko isurialdeak
Kategoria:Euskal Herriko mendilerroak
Kategoria:Uren banalerroak
Kategoria:Euskal Herriko mugak